b"\n_START_ARTICLE_\nMat\xc3\xa8ria fot\xc3\xb2nica\n_START_PARAGRAPH_\nLa mat\xc3\xa8ria fot\xc3\xb2nica \xc3\xa9s un estat de la mat\xc3\xa8ria en el qual els fotons es comporten com si tinguessin massa i interaccionen els uns amb els altres, formant \xc2\xabmol\xc3\xa8cules\xc2\xbb. En condicions normals, els fotons manquen de massa en rep\xc3\xb2s i no poden interaccionar._NEWLINE_Es pot obtenir mat\xc3\xa8ria fot\xc3\xb2nica mitjan\xc3\xa7ant \xc2\xabl'acoblament dispersiu de llum a \xc3\xa0toms amb un alt grau d'interacci\xc3\xb3 i un estat de Rydberg molt excitat\xc2\xbb. L'acoblament \xc3\xa9s degut a un proc\xc3\xa9s conegut com a \xc2\xabbloqueig de Rydberg\xc2\xbb, en el qual les excitacions provocades per un fot\xc3\xb3 limiten la gamma d'interaccions d'un altre fot\xc3\xb3 amb els \xc3\xa0toms que l'envolten, el que d\xc3\xb3na com a resultat una interacci\xc3\xb3 entre els fotons en q\xc3\xbcesti\xc3\xb3."